Ohjelman ovat kustantaneet Joyce Meyer Ministries -työn tukijat.
Pitää tuntea vihollinen ja osata taistella.
Vihollinen on saatana. Sitä vastaan taistellaan päinvastoin kuin luulet.
Kun se tekee sinulle pahaa, tee sinä hyvää jollekulle. Niin taistellaan.
ILOA ARKEEN ― JOYCE MEYER Kuinka voittaa taistelunsa? Osa 2/2
Kuuntelepa, mitä sanon taistelun voittamisesta.
Taistelut voittaa avaamalla silmät ja tajuamalla, mitä vihollinen yrittää, -
ja reagoimalla juuri päinvastoin kuin se haluaa sinun reagoivan.
Siksi pitää tietää, kuka on Kristuksessa.
Pitää tietää, että auktoriteetti on Jumalalta.
Luuk. 4:1: -
"Sitten Jeesus täynnä Pyhää Henkeä -
palasi Jordanilta; ja Henki kuljetti häntä -
[neljänkymmenen päivän ja yön ajan -
erämaassa, jossa perkele houkutteli, kiusasi ja koetteli Häntä äärimmilleen.]
Tämän mukaan nimenomaan Pyhä Henki johti Jeesuksen -
vihollisen kiusattavaksi ja koeteltavaksi.
Emme aina pysty käsittämään, mutta välillä Jumala sallii meidän -
joutua johonkin tilanteeseen, koska Hän haluaa meidän kokea voiton, -
sillä se on meille myöhemmin arvokas.
Meillä kaikilla on ollut koettelemuksia.
Olen saanut voittoja ja nähnyt Jumalan voiman elämässäni.
En pelkää vihollista enää läheskään niin paljon kuin 40 vuotta sitten.
Juuri niin. Siksi eilen sanoin, ettei tarvitse pelätä ongelmia.
Ei tarvitse pelätä kovia aikoja. Meillä on voitelu niiden varalta.
Kuulitteko? Meillä on voitelu kovien aikojen varalta.
Meissä on Pyhän Hengen voima.
Meillä ei ole nynnyhenkeä. "En pysty. Tämä on liian vaikeaa."
Pystymme, mitä on tarvis. Jos Jumala pyytää, Hän antaa voiman ja armon.
Sinulla voi olla kasvatettavana vaikea lapsi.
Jos olet saanut lapsen, Jumala antaa armon -
tehdä sen, mitä on tarvis. Mutta sinun pitää varoa sanojasi.
Lakkaa sanomasta: "En pysty tähän. Liian vaikeaa."
Sano: "Pystyn tähän Kristuksessa."
Jeesus on vaikeassa tilanteessa. Paholainen alkaa puhua.
Jae 3: -
"Niin perkele sanoi hänelle".
Jep. "Niin perkele sanoi hänelle: Jos sinä olet Jumalan Poika".
Vihollinen yrittää saada sinut epäilemään itseäsi.
"Joyce, kuka luulet olevasi opettamaan ihmisille auktoriteetista?
Kuka luulet olevasi?
Eihän sinulla ole edes raamattukoulun tutkintoa. Kuka luulet olevasi?"
Olen Jumalan voitelema Sanan opettaja.
Olen Jumalan lapsi, Jumalan kutsuma.
Jumalan voitelu antaa minulle tarvittavan auktoriteetin tähän.
Tahdon sinun uskovan samoin siitä, mitä Jumala tahtoo sinun tekevän.
Jumala pätevöittää, eivät tutkinnot.
Pidetään tänään vähän hauskaa.
Perkele: "Jos olet Jumalan Poika". Ei jossia. Minä olen Jumalan lapsi.
"...'niin sano tälle kivelle, että se muuttuu leiväksi'.
Jeesus vastasi hänelle..."
En lue koko katkelmaa, mutta paholainen puhui kolme eri kertaa -
ja Jeesus vastasi kolme eri kertaa.
Eli Jeesus itse sanoi viholliselle takaisin.
Jos Hän sanoo sille takaisin, sinäkin voit. "Vaikene, paholainen.
Et määräile minua. En suostu olemaan vihainen koko päivää.
En jää kotiin rypemään itsesäälissä. Väisty, saatana!
Ei! En aio olla kateellinen ystävälleni.
Jumala päättää, mitä minulla on ja ei ole. Luotan Häneen.
En vertaile itseäni muihin. Minun ei tarvitse toimia aina niin kuin muut.
Minä olen minä. Jumalalla on suunnitelma minulle. Ei!"
Ellet tee tätä kotonasi omine nokkinesi, -
kukaan ei pysty auttamaan sinua vaeltamaan voitossa.
Taputukset ovat vaisuja, koska...
Tiedän, miten se menee.
Sanoin: "Ellet tee tätä, et voita." Osa ajatteli: "Ja minähän en tee mitään."
Sinulla pitää olla sydämessäsi päättäväisyyttä.
"En anna vihollisen varastaa sitä, minkä Jeesus hankki kuolemallaan."
Tajusin ehkä noin 25 vuotta sitten, -
etten ollut ikinä kunnolla nauttinut elämästäni. Kunnolla.
Olin työnarkomaani. Oireilin menneisyyteni takia.
Vaikka opetin Sanaa, en osannut nauttia kunnolla elämästäni.
Päätin tiukasti Raamatun mukaisesti: -
"Minä opettelen nauttimaan elämästäni."
Kun olin menossa pitämään hauskaa ja paholainen yritti syyllistää minua, -
muistan seisoneeni kerran portailla ja sanoneeni: "Vaikene!
Aion nauttia elämästäni."
Älä odota, että joku tekee puolestasi sen. Vain sinä voit! Ole päättäväinen.
Tarvitset taisteluhenkeä. Kun pääset kotiin, sano: "Nyt riittää.
Et määrää elämästäni enää päivääkään!"
Näyttäkää sille!
Hanki uusi asenne.
No sitten. Meillä on aseita.
Vihollista voi vastustaa eri tavoin, mutta ne ovat erilaisia kuin luulet.
Voitat pahan hyvällä.
Paina tämä mieleesi.
Tämä on iso salaisuus. Pitää tuntea vihollinen ja osata taistella.
Vihollinen on saatana. Sitä vastaan taistellaan päinvastoin kuin luulet.
Kun se tekee sinulle pahaa, tee sinä hyvää jollekulle. Niin taistellaan.
Kun joku loukkaa, rukoile hänen puolestaan.
On hyvä, jos otat tämän onkeesi.
Herra, armahda.
Ylistys ja jumalanpalvelu ovat taisteluaseita.
Jatka laulamista.
Jos et ole laulaja, hyräile.
Juuri niin.
Tiedättekö, mitä on ylistys? Luultavastikin moniakin asioita, -
mutta kreikan merkitys on hyvä: -
tarina, kertomus, juttu, jonka kerrot Jumalan hyvyydestä.
Ylistys ei ole vain yhteisiä lauluhetkiämme.
Ylistys on sitä, kun lounastat jonkun kanssa etkä puhu ongelmastasi taas.
Et puhu taas ongelmastasi, jota muut eivät enää jaksaisi kuunnella.
Muistele jotain, mitä Jumala on tehnyt elämässäsi, -
ja kerro hyvä juttu Jumalasta.
Siihen vihollinen pyrkii. Antaa meille ongelmia, jotta vatvoisimme niitä -
yhä uudelleen ja uudelleen.
En nyt tarkoita olla töykeä, -
mutta minun on pakko sanoa tämä: Lopeta se ongelmien vatvominen.
Välillä on tarpeen päästellä höyryjä. Päästele! Mutta muista lopettaa.
Kaikilla on ongelmia.
Se ei auta. Mitä enemmän keskittyy ongelmiin, sitä suurempia niistä tulee.
Voimme puhua myös muusta.
Olen tosi kyllästynyt vatvomaan kaikkea, mikä maailmassa on vialla.
Herra, armahda.
Inhoan uutisia.
Olen ihan, että yök.
Ellet tiedä, kuka olet Kristuksessa, pelkät uutisotsikot voivat masentaa.
Ongelmat ovat todellisia. Niihin pitää puuttua, -
mutta pitää kertoa myös, mitä hyvää Jumala tekee maan päällä.
Sitä tarvitaan.
Jatkakaa laulamista.
Älä ikinä, ikinä, ikinä riisu sota-asuasi.
Muistatko sanani? Emme taistele lihaa ja verta vastaan.
Vastustajamme eivät ole vain fyysisiä. Taistelemme pahoja henkiä vastaan.
Pimeydessä asuvia maailmanvaltiaita vastaan. Ne haluavat hallita meitä.
"Sentähden", Ef. 6:13. "Sentähden ottakaa päällenne".
Pukeminen on tarkoituksellista tekemistä.
Nousin aamulla ja puin vaatteet päälleni.
En seissyt rekillä. "Toivon saavani kampetta ylle."
En odottanut, että joku tulee pukemaan minut.
Puin vaatteet ylleni. Kuka tahansa nainen voi todistaa: -
Ellei asu näytä hyvältä, vaate vaihtuu, kunnes löytyy jotain sopivaa.
Sanon, että uskovina kaikki rätit eivät mairittele meitä.
Puhun nyt asenteista.
Jos näytät aina hapanta naamaa, -
se ei pue sinua. Sinua ei ole luotu sitä varten.
Sinut luotiin iloitsemaan ja hymyilemään.
Kirja "Seize the Day" käsittelee laajasti tätä pukemisasiaa.
Opetus on vaikuttanut minuun paljon.
Raamattu: "Pukekaa yllenne Kristus. Pukekaa uusi ihminen.
Pukeutukaa rauhaan. Ennen kaikkea pukeutukaa rakkauteen."
Se on tarkoituksellista tekemistä.
Jumala on antanut meille sota-asun. Voimme vetää sitä perässämme -
tai päättää pukeutua siihen ja olla se, joksi Jumala meidät loi.
J. 13: "Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä."
Vau! Teet, minkä osaat. Teet velvollisuutesi.
Sitten heität huolesi ja seisot lujasti paikallasi. "Minä olen Jumalan lapsi.
Hän rakastaa minua. Hän hoitaa asian. En aio elää pelossa."
Ei hyödytä sanoa: "Kunpa minusta ei tuntuisi tältä."
Sano mieluummin: "Ihan sama, miltä tuntuu. Tiedän, mitä Sana sanoo.
En anna tunteiden hallita."
Ellet tarvitse tätä, saarnaan itselleni. Minä tarvitsen!
Tahdon mennä eteenpäin, mutta sanon vielä tämän.
Jos tutkit Jumalan sota-asua, selkäpuoli on suojaton.
Meidän ei ole tarkoitus paeta.
Mitä sanotaan? "Seisokaa siis kupeet totuuteen vyötettyinä".
Taistelussa siis tartut tähän tiukemmin kuin koskaan.
Kiristät vyötä, kun housut ovat vaarassa pudota.
Totuuden vyön kiristäminen tarkoittaa, että vaarana voi olla uskon menetys.
Niinpä täytyy tarttua tähän tiukemmin kuin ikinä.
"Olkoon pukunanne vanhurskauden haarniska". Tiedä, kuka olet Hänessä.
Kun paholainen tuomitsee, lyttää ja soimaa virheistäsi, älä harmistu.
Sano: "Kiitos. Muistutit, miten Jumala on hyvä. Hän antoi syntini anteeksi.
Turha vetää tähän menneisyyttäni. Jumala käski jättämään menneet -
ja puskemaan hyviä asioita kohti."
Tuntuupa hyvältä.
"Ja kenkinä jaloissanne alttius rauhan evankeliumille."
Vallitkoon sydämissänne Kristuksen rauha.
Vihollista kismittää, kun se yrittää järkyttää mutta sinä säilytät rauhan.
Se on luultavasti haastavimpia asioita tehtäväksi. Säilyttää rauha.
Sanot: "Kunpa olisi rauha." Sinulla on. Jeesus sanoi: "Rauhani jätän teille."
Hän on antanut meille rauhan. Meidän pitää lakata antamasta sitä pois.
Lukittaudu vessaan. Mene istumaan autoosi. Mitä ikinä.
Poistu tilanteesta ja puhu hetken aikaa itsellesi.
"Kaikessa ottakaa uskon kilpi".
Eli: vaella uskossa, vaella uskossa, vaella uskossa.
Kun pelko koputtaa ovelle, lähetä usko avaamaan.
"Ottakaa vastaan pelastuksen kypäri". Ajattele pelastuneena.
Ajattele Jumalan lapsen lailla.
"Ottakaa... Hengen miekka, joka on Jumalan sana."
Se tarkoittaa, mitä jo puhuin. Puhu Sanaa, käytä Sanaa, -
usko Sanaan, mietiskele Sanaa.
Jumalan Sana on ase.
Sitten. Muista nauraa.
Naurusi on ase.
Miksi Jumala antoi meille naurun?
Minusta se on kiintoisaa.
Miksi? Koska Hän haluaa meidän nauravan.
Nauru tekee hyvää kuin lääke.
Job 5:19―22: -
"Kuudesta hädästä hän sinut pelastaa,
ja seitsemässä ei onnettomuus sinua kohtaa."
Hän pelastaa kuudesta hädästä, ja 7:ssä ei onnettomuus sinua kohtaa.
Sinulla voi olla yhtaikaa seitsemän ongelmaa, -
ja voit silti voittaa.
"Nälänhädässä hän vapahtaa sinut kuolemasta -
ja sodassa miekan terästä. Kielen ruoskalta sinä olet turvassa."
Pidän siitä. Puhukoot mitä puhuvat. Jumalan läsnäolossa olet suojassa.
"Kielen ruoskalta sinä olet turvassa etkä pelkää, kun hävitys tulee.
Hävitykselle ja kalliille ajalle sinä naurat -
etkä metsän petoja pelkää."
Ps. 2:4: "Hän, joka taivaassa asuu, nauraa".
Ps. 37:12―13: "Jumalaton miettii vanhurskaalle pahaa".
Jumalaton punoo juonia niitä vastaan, jotka yrittävät elää vanhurskaasti.
Paholainen juonii niitä vastaan, jotka yrittävät elää vanhurskaasti.
Älä ylläty, kun yrität ottaa askeleen eteenpäin ja vihollinen iskee vastaan.
"Jumalaton miettii vanhurskaalle pahaa -
ja kiristelee hänelle hampaitansa; -
mutta Herra nauraa hänelle, sillä hän näkee hänen päivänsä joutuvan."
Neh. 8: "ilo Herrassa on teidän väkevyytenne."
Naura joka päivä muutaman kerran oikein vatsasi pohjasta.
Etsi hauskoja ystäviä.
Osa on niin vakavana, ettette edes tiedä, missä olette.
Höllätään vähän pipoa.
Ellet voi nauraa millekään muulle, naura itsellesi.
Hölmöilen vähän väliä.
Davelle viihdettä. Hän nauraa minulle koko ajan.
Etsin silmälaseja, ja ne ovat päässäni.
Olen vakavissani. Meidän pitää nauraa enemmän.
Nauraminen on tosi terveellistä.
Joskus olemme tosi kireitä.
Hätäilemme asioista, joille emme voi mitään.
Annoin monta raamatunkohtaa. En itse keksinyt tätä.
Nauru, -
jos nauraa Jumalassa, -
auttaa voittamaan vihollisen.
Sanot: "Et vie iloani. Ilo Herrassa on väkevyyteni."
Aamen.
Jeesus sanoi: "Minä olen tullut, että heillä olisi elämä -
ja olisi yltäkylläisyys."
Vielä viimeinen asia, joka on valtava suoja elämässäsi: -
Vanha kunnon ajan viettäminen Jumalan kanssa.
Kun vaellat Jumalan läsnäolo ylläsi, -
vihollinen ei voi sinulle mitään.
Ps. 91:1 (AMP): "Joka Korkeimman suojassa istuu -
pysyy turvassa Kaikkivaltiaan varjossa -
[jolle yksikään vihollinen ei pärjää]."
Elämässä tulee aina olemaan taisteluja, mutta hyvä uutinen on, -
että Jeesuksessa meillä on voitto. Muista, kuka on todellinen vihollinen.
Käytä Jumalan antamia hengellisiä aseita.
Tänään tarjoamme Sanaa. Rakastan Sanaa.
Tarjouksessa on "Elämän taistelujen voittaminen" -CD-paketti -
ja kirja "Let God Fight Your Battles".
Taisteluja tulee, joten parasta opetella voittamaan ne.
Tuntuuko, että taistelet yksin näkymätöntä vihollista vastaan?
Tai kenties olet kohdannut vaikeuksia, jotka tuntuvat mahdottomilta selättää.
Sinun ei tarvitse kohdata elämän koettelemuksia yksin.
Jumala on väkevä. Hän auttaa sinut kaikkien esteiden yli.
Joyce opettaa luottamaan Jumalaan ja Hänen voimaansa -
"Winning Life's Battles" -opetussarjassa -
ja "Let God Fight Your Battles" -kirjassa.
Tilaa neliosainen CD-paketti sekä kirja ruudun tiedoilla puhelimitse -
tai kotisivuilta joycemeyer.org.
NAISTENKONFERENSSI 2017
Ääntä, naiset!
Olemme Jumalan naisia. Ollaan rohkeita.
Se ei oo ohi, vaikka nyt on vaikeaa
Se ei oo ohi, Jumala kaiken hoitaa. Usko ainoastaan
ILMOITTAUDU TÄNÄÄN JA SÄÄSTÄ. NAISTENKONFERENSSI 2017.
Älä luovuta, vaikka päivä ei sujukaan suunnitellusti.
Koe uusi ilon, tyytyväisyyden ja innon taso elämäsi jokaisena päivänä.
Näytän 20 tapaa tehdä päivästä parempi. Tilaa kirja jo tänään.
HAND OF HOPE -AVUSTUSTYÖ
KATASTROFIAPU
Puhurin täytyi olla 65―90 m/s. Se siirsi raskaita koneita.
Sen voima oli valtava.
Kaikki tapahtui 3―5 sekunnissa.
Kävelin ovesta. Uskon, että Jumalan käsi sysäsi minut maahan.
Liu'uin vatsallani alas portaita.
Tartuin vaimooni. Sitten kaikki oli ohi.
Oli hiljaista ja pölyistä. Kuului vain narinaa, kun talo huojui.
Kysyin: "Oletko kunnossa?" Kummallekaan ei käynyt mitään.
Olemme asuneet täällä 21 vuotta.
Yksi täällä syntyneistä ja varttuneista omistajista sanoi, -
että täällä oli talo jo 1850-luvulla. Omistajat vaihtuivat.
Jokainen lisäsi osia taloon.
Talo on muuttanut muotoaan puolenkymmentä kertaa.
Mekin remontoimme sen.
Moni sukupolvi on varttunut, elänyt ja rakastanut täällä. Kaikista jäi jälki.
Nyt talovanhuksen taru on loppu.
Anteeksi. En ole kokenut mitään näin vaikeaa.
Monet ovat toivottomia. On turta olo. Sitä on vaikea käsittää.
Ihmiset tulevat yhdessä auttamaan mm. Joyce Meyer Ministriesin kautta.
Sillä on iso merkitys. Jumala lisää yliluonnollisen elementin.
Perryvillessä ja sen ympäristössä noin 90 taloutta kärsi vahinkoja.
Olen ollut jo kauan mukana Joyce Meyer Ministries -työssä.
Koko sen ajan olette olleet monessa mukana.
Olette lähettäneet avustusrahaa, vapaaehtoisia ja muuta.
Arvostamme kumppanuutta etenkin katastrofiavun saralla.
Teen tätä, koska haluan auttaa.
Haluan näyttää ihmisille, että olemme täällä heitä varten.
Olen häkeltynyt eri tahojen anteliaisuudesta, -
ihmisistä, väkimäärästä, tunneista.
Olen nähnyt valtavasti Jumalan tekoja katastrofin myötä.
Kaiken kaikkiaan olen tosi siunattu.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä, vaatetamme köyhiä -
ja julistamme ilosanomaa kansoille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Ohjelman kustansivat Joyce Meyer Ministries -työn tukijat.
Suomennos: Marianne Tenetz